CELEX: C2006/010/45
Language: sl
Date: 2006-01-14 00:00:00
Title: Zadeva T-378/05: Tožba, vložena  7. oktobra 2005  — Marenco proti Komisiji

14.1.2006   
            
            
               SL
            
            
               Uradni list Evropske unije
            
            
               C 10/22
            
         Tožba, vložena 7. oktobra 2005 — Marenco proti Komisiji
   (Zadeva T-378/05)
   (2006/C 10/45)
   Jezik postopka: francoščina
   Stranke
   
      Tožeča stranka: Giuliano Marenco (Bruselj, Belgija) (zastopnika: A. Pappalardo, M. Merola, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti določitve plače tožeče stranke za januar 2005 (zadnji mesec zaposlitve),
               
                           —
                        
                        
                           v delu, kjer ta določitev ne upošteva povišanja osnovne plače, ki ga določa člen 7(4) Priloge XIII h Kadrovskim predpisom,
                        
                     
                           —
                        
                        
                           v delu, kjer je multiplikacijski faktor določen na 0,9982852 namesto 1;
                        
                     
         
               —
            
            
               razglasitev ničnost Odločbe vodje oddelka za pokojnine Urada za upravljanje in izplačevanje posameznih dajatev z dne 31. januarja 2005, o podelitvi in izplačilu pokojnine tožeče stranke,
               
                           —
                        
                        
                           v delu kjer ne upošteva povišanja osnovne plače, ki ga določa člen 7(4) Priloge XIII h Kadrovskim predpisom,
                        
                     
                           —
                        
                        
                           v delu, kjer se znotraj razvrstitve ob prenehanju funkcije pojavlja številka 0,9982852 namesto 1,
                        
                     
                           —
                        
                        
                           v delu, kjer določa razvrstitev pokojnine na A*16/03,
                        
                     
         
               —
            
            
               razglasitev ničnosti Odločbe generalnega direktorja Direktorata za kadrovske zadeve in administracijo (ADMIN.B. 2 — SHS/amd — D(05)15121)) s 1. julija 2005, s katero sta bila zavrnjena oba ugovora tožeče stranke (NoR/266/05 in R/298/05),
            
         
               —
            
            
               naložitev plačila stroškov Komisiji.
            
         Tožbeni razlogi in bistvene trditve
   Tožeča stranka, nekdanji namestnik generalnega direktorja pravne službe Komisije, ki se je upokojil februarja 2005, je bil pred prenehanjem funkcije razvrščen v naziv A*16 in je na podlagi člena 7(4) Priloge XIII h Kadrovskim predpisom do konca leta 2004 prejemal povišano plačo. V skladu s spremembami Kadrovskih predpisov, ki so stopile v veljavo 1. maja 2004, se je za njegovo osnovno plačo uporabljal multiplikacijski faktor 0,9580274, ki je razlikoval med osnovno plačo, ki je določena na podlagi starih in novih Kadrovskih predpisov za njegov naziv in plačilni razred.
   Tožeča stranka je 1. januarja 2005 dosegla plačilni razred 6 svojega naziva. Ker so osnovne plače, ki so določene za ta plačilni razred na podlagi starih in novih Kadrovskih predpisov, enake, tožeča stranka meni, da bi odslej multiplikacijski faktor, ki se uporablja, moral biti „1“. Vendar naj bi se od tega meseca dalje na njeni zadnji plačilni listi in v odločbi o podelitvi in izplačilu njene pokojnine pojavljal multiplikacijski faktor 0,9982852. Poleg tega se povišanje plače, ki je določeno v členu 7(4) Priloge XIII h Kadrovskim predpisom, ni upoštevalo pri njegovi plači za mesec januar 2005 in se posledično ni upoštevalo pri določitvi njene pokojnine, ki je bila izračunana na podlagi plače tega meseca. Končno, naj bi odločba o določitvi pokojnine razvrstila tožečo stranko v plačilni razred 3 namesto 6 njegovega naziva.
   V utemeljitev svoje tožbe se tožeča stranka sklicuje na kršitev členov 2(2), 7(4) in člena 8(2) Priloge XIII h Kadrovskim predpisom. Prav tako navaja kršitev legitimnega pričakovanja, domnevno zaradi navedenega izračuna pokojnine z informacijskim orodjem („calculette“), ki ga je dala Komisija na razpolago osebju. Tožeča stranka meni, da je program za izračun pokojnine določal upoštevanje zadevnega povišanja pri določitvi pokojnine.